සුමිත්ත සිනමාවට සම්බන්ධ වූයේ 1953 දීය. ඔහු බොම්බායේ චිත්‍රාගාරයක සේවය කරමින් කැමරා ශිල්පය හැදෑරුවේය. ඔහු එකල බොහෝ හින්දි චිත්‍රපටවලට සහාය වූවා පමණක් නොව ඒවාගේ ඇතැම් දර්ශන රූපගත කළේය. ‘සල්ලි එපා’ නමින් සිංහල දෙබස් කැවූ ‘මිලප්’ චිත්‍රපටයේ ද ඔහු වැඩ කළේය. (එය සිංහල දෙබස් කැවූ මුල්ම හින්දි චිත්‍රපටය ලෙස සැලකෙයි.) ඔහු කීවේ එකල ද හින්දි චිත්‍රපටවල ආලෝකකරණය ඉතා ඉහළ බවයි. ඔහු ඊට උදාහරණ ලෙස දැක්වූයේ රාජ් කපූර්ගේ ‘අවාරා’ චිත්‍රපටයයි. “ඒත් ඒ  කාලේ දකුණු ඉන්දීය චිත්‍රපටවල ආලෝකකරණ කටයුතු කළේ මඟුල් ගෙවල්වල ෆොටෝ ගන්න විදිහටයි. රාත්‍රිය හා දවාලවත් ඔවුන්ට ආලෝකකරණයෙන් පෙන්න ගන්න බැරි වුණා. ඒ සඳහා ඔවුන් කළේ රාත්‍රී දර්ශනයක් නම් පැත්තෙන් ලන්තෑරුමක් හරි ලයිට් එකක් හරි දමා තිබීමයි. අපේ චිත්‍රපට හැදුණෙත් දකුණු ඉන්දියාවේ නිසා අලෝකකරණය තිබුණේ දුර්වල මට්ටමකයි. ලෙස්ටර්ගෙ ‘රේඛාව’ චිත්‍රපටයේ විලී බ්ලේක්ගේ කැමරාකරණයේදී පවා මේ දුර්වලකම් පේනවා. ඒක නොපෙනුණේ රාත්‍රී දර්ශන රාත්‍රියේම කැමරාගත කළ නිසයි. ඒ නිසා එම දර්ශනවල පසුබිමේ අඳුර දැකගන්න ලැබුණා.
සිංහල දෙබස් කැවූ මුල්ම හින්දි චිත්‍රපටය ලෙස සැලකෙන්නෙ කුමක්ද?
‘සල්ලි එපා’ නමින් සිංහල දෙබස් කැවූ ‘මිලප්’ චිත්‍රපටයේ